![Beskrivelse: afsender_logo[1]]()

**Referat af 6. møde i studienævnet for institut for uddannelse og pædagogik**

**Den 3. maj 2012 kl. 10.00-12.00**

**VIP-repræsentanter**: studienævnsformand Henrik Vase Frandsen (pædagogisk filosofi), Niels Nickelsen i stedet for Eva Silberschmidt Viala (pædagogisk psykologi), Lars Holm (pædagogisk antropologi) Marianne Høyen i stedet for Hans Dorf (MaLLL og pædagogiske sociologi), Janne Hedegaard Hansen (Masteruddannelse), Pia Bramming (uddannelsesvidenskab), Sven-Erik Holgersen (didaktik uddannelserne)

**Studenterrepræsentanter:**

**Valgte medlemmer**

Michael Flarup (antropologi)

**Observatører**

Anna Fransgaard (uddannelsesvidenskab),

Christian Holm Clausen (pædagogisk filosofi)

Heidi Rosengren (generel pædagogik)

Mette Amalie Fischer (didaktik)

**Tilforordnede:**

Søs Bayer, studieleder

Sissel Rendrup Johansen, studiechef

Merete Justesen og Bente Lomholt, studienævnssekretærer

Afbud: Eva Silberschmidt Viala (pædagogisk psykologi), Hans Dorf (MaLLL og pædagogiske sociologi), Tomas Højgaard (Generel pædagogik), Line Aabo (sociologi/MALLL), Iben Kiilsgaard (pædagogisk psykologi)

Uddannelsesleder Karen Bjerg Petersen deltog som observatør pr. videolink fra Trøjborg

Morten Jacobsen deltog under pkt. 8. studiestart.

Stig Roesen deltog under pkt. 6. studievejledning til fleksibel master

**Forslag til dagsorden**

1. Godkendelse af dagsorden
2. Meddelelser
3. Godkendelse af studieordning (bilag)
4. Virksomhedsprojekt (bilag)
5. Valg af stedfortræder
6. Studievejledning til fleksibel master (bilag)
7. Dispensationer (bilag)
8. Studiestart
9. Eventuelt
10. **Godkendelse af dagsorden**

Godkendt således, at pkt. 8 Studiestart blev behandlet som pkt. 2.

1. **Meddelelser**

Ingen

1. **Godkendelse af studieordning (bilag)** Uddannelsesvidenskab

Søs Bayer oplyste, at forslaget til studieordning ikke havde ændret sig fra væsentligt fra oplægget på sidste møde og at akkrediteringsansøgning er stort set færdig.

Der indarbejdet bemærkninger og mere indhold i modulerne.

***Adgangsgrundlag:***

Studiechef Sissel Rendrup Johansen har lige som AU ’s kvalitetsenhed udtalt, at kravet om 30 ECTC i forudgående uddannelser med uddannelsesvidenskabeligt indhold er for bredt og burde erstattes af en positiv liste over uddannelser der er adgangsgivende.

Den nuværende formulering kan give studerende fra alle humanistiske fag adgang med et tilvalg på 30 ECTS med uddannelsesvidenskabeligt indhold. Så hellere en positiv liste, som adgangsgrundlag eller optag af bachelorer i uddannelsesvidenskab eller med tilsvarende kvalifikationer.

Søs Bayer henviste til, at regeringen har ønsket at fremme adgang til uddannelser med bred indgang.

Studienævnet fastholdt adgangskravet.

 ***Ad specialets skriftlige omfang.***

Studienævnet ændrede det skriftlige omfang til 60- 80 sider med mundtligt forsvar og det skriftlige speciale til 70 – 100 sider.

 ***Ad 3. semester*** Der indarbejdes ny formulering af modul 6 g h i Valgt (selvargumenteret) faglighed og projektorienteret forløb (praktisk).

Akkrediteringsansøgningen sendes til AU senest mandag den 7.maj.

Fordi udkastet til studieordning var udsendt dagen før studienævnsmødet, fik medlemmer af studienævnet mulighed for at kommentere yderligere på mail til Søs Bayer senest den 6. maj 2012.

1. **Virksomhedsprojekt (bilag)**

Nogle uddannelser vil gerne have virksomhedsprojekt under egen studieordning som valgfag, da det ikke er alle studieordninger, der indeholder denne mulighed.

Studienævnet godkendte, at såfremt et UFU beder om indførelse af virksomhedsprojekt, bliver det muligt at indføje det i egen studieordning med egne censorer.

Søs Bayer støttede det praktikorienterede forløb i uddannelserne, som også regeringen ønsker fremmet.

1. **Valg af stedfortræder**

Udsættes til næste møde.

1. **Studievejledning til fleksibel master (bilag)**

Janne Hedegaard introducerede studievejledningen som regler for studerende på den fleksible master, som studerende kan holde sig til, selvom det er den studerendes uddannelsesplan, der fungerer som studieordning. Vejledningen har studieordningsform uden at være det og kan samtidig præsentere området: Fleksibel master

Flere syntes, det var et glimrende initiativ..

Studienævnet godkendte vejledningen under forudsætning af, at den revideres sprogligt enkelte steder.

1. **Dispensationer (bilag)**
* Sissel Rendrup Johansen præsenterede et forslag om, at studerende, der havde overskredet 5års rammen og kun manglede specialet, fik udvidet studietiden med et år, så uddannelsen skal være færdiggjort senest den 31. august 2013.

Søs Bayer refererede fra uddannelsesudvalget, ARTS, hvor det var omtalt at studietiden på AU maksimalt var 13 semestre.

* En studerende på pædagogisk filosofi havde ansøgt om, at hendes gæstefag virksomhedsprojekt under pædagogisk sociologi, bliver bedømt af en censor fra filosofi, da hun under den ny studieordning på filosofi ikke længere har mulighed for aflægge prøve i et virksomhedsprojekt under denne studieordning.

Da en afgørelse om censorvalg ikke hører under studienævnets kompetence, anbefalede studienævnet, at den studerendes vejleder kontakter censorformanden for censorkorpset for pædagogisk sociologi, om der kan beskikkes en ad hoc censor fra filosofi.

* En studerende havde ansøgt om forlængelse af prøvetid for aflevering af sin skriftlige opgave i modul 3 på grund af funktionsnedsættelse i forhold til staveevne og om dispensation fra staveevnen ved bedømmelse af sin prøve.

Studienævnet var enig i at give ekstra prøvetid, således at den skriftlige opgave kan afleveres til den 8. august 2012 ved afleveringsfrist for syge –og omprøve. Ansøgningen om dispensation i forhold til staveevne blev overladt til UFU’et for psykologi med yderligere dokumentation. Studienævnssekretariatet vejleder UFU’et for psykologi om reglerne i eksamensbekendtgørelse og studieordning.

* Uddannelsesleder Tomas Højgaard havde ansøgt om justering af eksamensbestemmelser på kandidatuddannelsen i generel pædagogik for undervisningsåret 2012/2013

Justering af prøveformerne skal give mulighed for gruppeeksamen som supplement til den nuværende eksamensform.

Ansøgningen er baseret på evalueringen af første år med ny studieordning 2011/2012

Studienævenet overlod til Tomas Højgaard og Henrik Vase Frandsen at formulere af eksamensbestemmelserne. Regler for undervisning og eksamensbestemmelser skal være mere adskilt. Retsgrundlaget for den ny prøveform afklares. Studienævnsformand Henrik Vase Frandsen har aftalt med Tomas Højgaard, at de ny prøveformer er godkendt under forbehold for, at eksamensbekendtgørelsens bestemmelser om gruppeprøver træder i kraft fra den 1. september 2012.

.

* En del studerende har ansøgt om dispensation for retningslinjerne om at færdiggøre deres uddannelser inden for 2 år efter udløb af 5 års fristen. Ansøgningerne sendes til de respektive UFU.er, der vurderer om planerne er realistiske eller overbevisende og med indstilling til studienævnets formand.
1. **Studiestart**

Morten Jacobsen orienterede om, at der er indkaldt til indledende møde om studiestart i uge 19 Der vil være 3 dele i studiestartsarrangementet: en officiel -, en faglig- og social del for kandidatstudiestart, som holdes adskilt fra andre studiestartsarrangementer på ARTS.

I dagene 29., 30. og 31. august studiestart for bachelorer i Emdrup. I Trøjborg med 2 ansvarlige tutorer

MaLLL- velkomst afholdes særskilt.

Bolette Hansen er Trøjborgs praktiske sekretær den 29. 30. og 31. august.

Trøjborg har kontakt med Charlotte fra Studiecenter ARTS AU vedrørende forberedelserne.

Karen Bjerg Petersen så gerne, at koordinatorer fra Emdrup deltog i studiestarten.

Henrik Vase Fransen foreslog at invitere en særlig gæsteforelæser til næste års til startarrangement.

Pia Bramming foreslog en principiel diskussion i studienævnet om de studerendes og universitetets roller.

1. **Eventuelt**

Intet til dette punkt

Henrik Vase Frandsen og Bente Lomholt